sagorsarker/bangla-wikipedia huggingface dataset:
আলু গোশত

আলু গোশত () একটি মাংসের তরকারি। এর উদ্ভূত হয়েছে ভারতীয় উপমহাদেশ থেকে এবং এটি পাকিস্তানি, বাংলাদেশী এবং উত্তর ভারতীয় খাবারগুলির মধ্যে জনপ্রিয় একটি খাবার। এটি সাধারণত আলুসহ মেষশাবক বা ভেড়ার মাংস দিয়ে ঝোল ঝোল করে রান্না করা হয়ে থাকে। খাবারটি সাদা ভাত, রুটি, পরোটা বা নান রুটি দিয়ে খাওয়া যায়।
এটি পাকিস্তান, ভারতীয় এবং বাংলাদেশি খাবার, বাংলাদেশ ও ভারতের একটি জনপ্রিয় খাবার এবং সাধারণত ভারতীয় উপমহাদেশে এটি একটি তৃপ্তিদায়ক খাবার হিসাবে খাওয়া হয়।
আলু গোশত রান্না করার বিভিন্ন পদ্ধতি রয়েছে। সাধারণত, প্রস্তুতি হিসেবে বিভিন্ন মশলা দিয়ে মাঝারি আঁচে মেষশাবক বা গরুর মাংসের টুকরো এবং আলু যুক্ত হয়।
মেষশাবক বা গরুর মাংসের মাংসগুলি কাটা হয় এবং উত্তাপ দিয়ে ঝোলের পাত্রের মধ্যে রাখা হয়। এতে মুরগির মাংস গরুর মাংসের বিকল্প হিসাবে ব্যবহার করা যেতে পারে। তারপর টমেটো, দারুচিনি, তেজপাতা, আদা, রসুন, লাল মরিচ গুঁড়ো, জিরা, ভাজা পেঁয়াজ, কালো এলাচ, গরম মশলা এবং রান্নার তেল যোগ করে নাড়া হয়। আলু এবং লবণ যোগ করা হয়, তারপর পানি যোগ করা হয় এমন একটি অনুপাতে যা মাংসকে সেদ্ধ করতে যথেষ্ট। একবার প্রস্তুত হয়ে গেলে কাটা ধনিয়া পাতা দিয়ে সাজিয়ে এটি গরম গরম পরিবেশন করা হয়।
ইউএফও ক্লাব

ইউএফও ক্লাব বা "ইউফো" হিসাবেও ডাকা হতো, ছিল ১৯৬০-এর দশকে লন্ডনের একটি বিখ্যাত ক্ষণকালীন ইউকে আন্ডারগ্রাউন্ড ক্লাব। জো বয়েড এবং জন হপকিন্স ক্লাবটি প্রতিষ্ঠা করেছিলেন, যেখানে আলোক পরিবশেনা ও কবিতা পাঠ আয়োজিত হতো। এছাড়াও ক্লাবটিতে জিমি হেন্ডরিক্সের মতো সুপরিচিত রক শিল্পীদের গান, ইয়োকো ওনোর আভঁ-গার্দ শিল্প এবং পিংক ফ্লয়েড ও সফট মেশিনের মতো স্থানীয় ব্যান্ডগুলির প্রতিষ্ঠা হয়েছিল।
১৯৬৮ সালে ক্লাবটির নামকরণে লন্ডনে ইউএফও নামে হার্ড রক ব্যান্ড গঠিত হয়েছিল।
জামতৈল–জয়দেবপুর রেলপথ

জামতৈল-জয়দেবপুর লাইন বাংলাদেশ রেলওয়ের পশ্চিমাঞ্চল রেলওয়ের পাকশী ডিভিশনের অধীনে পরিচালিত একটি রেললাইন। এই রেললাইনটি যমুনা সেতুকে কেন্দ্র করে তৈরি করা হয়।
যমুনা সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। এই লাইনের কাজ শেষ হয় ২০০৩ সালে। তবে প্রাথমিক ভাবে ইব্রাহিমাবাদ রেলওয়ে স্টেশন এবং সয়দাবাদ রেলওয়ে স্টেশন এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সেতু পশ্চিম থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রডগেজ অংশ ডুয়েলগেজে রুপান্তরিত করা হয়।
পূর্বাঞ্চলের সাথে পশ্চিমাঞ্চলের সংযোগকারী প্রথম ট্রেন হচ্ছে সিল্কসিটি এক্সপ্রেস যা ১৪ই আগস্ট, ২০০৩ সালে রাজশাহী রেলওয়ে স্টেশন থেকে ছেড়ে এসে নতুন এই লাইনে জয়দেবপুর রেলওয়ে স্টেশন পর্যন্ত চলাচল করে।
জামতৈল-জয়দেবপুর লাইনে থাকা রেলওয়ে স্টেশন তালিকা নিম্নে দেওয়া হলো:
শাখা লাইন
ইব্রাহিমাবাদ রেলওয়ে স্টেশন থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন সাবেক
মালিনী অবস্থী

মালিনী অবস্থী (জন্ম ১১ই ফেব্রুয়ারি ১৯৬৭) একজন ভারতীয় লোকসঙ্গীত শিল্পী। তিনি হিন্দি এবং 
অবধি ভাষা , বুন্দেলখণ্ডী এবং ভোজপুরি ভাষায় গান করেন। তিনি ঠুংরী এবং কাজরি সঙ্গীতও পরিবেশন করেন। ২০১৬ সালে তিনি ভারত সরকারের নাগরিক সম্মান পদ্মশ্রীতে ভূষিত হয়েছিলেন।
মালিনী অবস্থী উত্তরপ্রদেশের কনৌজ শহরে জন্মগ্রহণ করেছিলেন। তিনি লখনৌ শহরের ভাটখণ্ড বিশ্ববিদ্যালয় থেকে হিন্দুস্তানী শাস্ত্রীয় সংগীতে স্নাতকোত্তর করেছেন এবং এই বিষয়ে তিনি স্বর্ণপদকপ্রাপ্ত। এছাড়াও, তিনি লখনৌ বিশ্ববিদ্যালয় থেকে আধুনিক ইতিহাসে স্নাতকোত্তর করে স্বর্ণপদক অর্জন করেছিলেন, তাঁর বিশেষ বিষয় ছিল মধ্যযুগীয় এবং আধুনিক ভারতীয় স্থাপত্য। তিনি কিংবদন্তি হিন্দুস্তান ধ্রুপদী গায়ক, পদ্মবিভূষণ বিদুষী গিরিজা দেবীর বেনারস ঘরানার গাঁট বাঁধা (আনুষ্ঠানিকভাবে গুরু ও শিষ্যের মধ্যে শিক্ষাদান ও গ্রহণের সম্বন্ধ স্থাপন) ছাত্রী। তিনি বরিষ্ঠ আইএএস অফিসার অবনীশ অবস্থীর সাথে বিবাহবন্ধনে আবদ্ধ হয়েছেন। অবনীশ ইউপি বিভাগের ১৯৮৭ সালের পদাধিকারী এবং তিনি বর্তমানে উত্তর প্রদেশ সরকারের মুখ্য সচিব হিসাবে দায়িত্ব পালন করছেন।
জনপ্রিয় শাস্ত্রীয় সংগীতের উৎসব, জাহান-এ-খুস্রুর নিয়মিত শিল্পী মালিনী অবস্থী। তাঁর কণ্ঠস্বর উচ্চ ত্ত তীক্ষ্ণ স্বরবিশিষ্ট এবং "থারে রাহিও ও বাঁকে শ্যাম" ঠুংরীটি তাঁর কন্ঠে জনপ্রিয়।
তিনি দূরদর্শনে এনডিটিভি 'ইম্যাজিন' পরিবেশিত জুনুন অনুষ্ঠানে অংশ নিয়েছিলেন। উত্তরপ্রদেশে ২০১২ এবং ২০১৪ সালের নির্বাচনের জন্য নির্বাচন কমিশন তাঁকে মুখপাত্র হিসাবে নিযুক্ত করেছিলেন।
তিনি ২০১৫ সালের ছবি "দম লাগা কে হায়শা"তে অনু মালিকের সংগীত পরিচালনায় "সুন্দর সুশীল" গানটি গেয়েছিলেন।
তিনি বেনারস হিন্দু বিশ্ববিদ্যালয়ে ভারত অধ্যয়ন কেন্দ্রের শতবার্ষিকী পদের অধ্যাপক।
উত্তর প্রদেশের ঠুংরী-উৎসব এবং রাগ-রঙ-উৎসব, তাজ-মহোৎসব, গঙ্গা-মহোৎসব, লখনউ-উৎসব, বুধ-মহোৎসব, রামায়ণ-মেলা, কাজরী-মেলা, কবীর-উৎসব ইত্যাদি অনুষ্ঠানে তিনি অংশ নিয়েছেন। শ্রুতি-মণ্ডল-সমারোহ, কুম্ভাল-গর্দ্ধ-উৎসব, রাজস্থানের জয়পুরে তীজ-উৎসব তাঁর পরিবেশিত সঙ্গীতে সমাহিত হয়েছে। পাঞ্জাব ও হরিয়ানায় সুরজকুন্ড-হস্তশিল্প-মেলা এবং পিনজোরের ঐতিহ্য-উৎসবে তাঁকে পাওয়া গেছে।
২০১৭ সালে ত্রিনিদাদে প্রবাসী দিবসে তিনি অনুষ্ঠান করেছিলেন।
২০১৫ সালে মরিশাসে ভারত উৎসবে তিনি অংশ নিয়েছিলেন।
২০১১ সালে ফিজিতে আইসিসিআর এর ৪০ তম বর্ষপূর্তি উদযাপনে তিনি আমন্ত্রিত ছিলেন।
২০০৪ সালে মার্কিন যুক্তরাষ্ট্রর হিউস্টনে, স্বাধীনতা দিবস উদযাপনে তিনি অংশ নিয়েছিলেন। 
২০০৭ সালে পাকিস্তানে একটি সাংস্কৃতিক অনুষ্ঠানে তিনি সঙ্গীত পরিবেশনা করেছিলেন। 
২০১১ সালে, লন্ডনে দক্ষিণ ব্যাংকের কেন্দ্রের সাংস্কৃতিক অনুষ্ঠানে তিনি যোগ দিয়েছিলেন।
ক্রমান্বয়ে ২০০২, ২০০৩, ২০১৫ এবং ২০১৬ সালে নেদারল্যান্ডে ভারতীয় উৎসব উদযাপনে তিনি অংশ নিয়েছিলেন।
২০০০, ২০০৪, ২০১৬ সালে মরিশাসে বিশ্ব ভোজপুরী সম্মেলনে তিনি সঙ্গীত পরিবেশন করেছেন। 
২০১৬ সালে ফিলাডেলফিয়া এবং লস অ্যাঞ্জেলেসে সাংস্কৃতিক সংগীতানুষ্ঠানে তিনি ছিলেন।
তিনি যে যে চলচ্চিত্রে সঙ্গীত পরিবেশন করেছেন সেগুলি হল "জয় হো ছট মাইয়া" - শৈলেন্দ্র সিংয়ের সঙ্গে যৌথভাবে, ভোলে শিব # শঙ্কর, বম বম বোলে, এজেন্ট বিনোদ, দম লাগা কে হায়শা, " ভগন কে রেখন কী " - ইশক (২০১৩ চলচ্চিত্র), চারফুটিয়া ছোকরে (২০১৪ চলচ্চিত্র)।
২০১৬ সালে পদ্মশ্রী পুরস্কার,
২০০৬ সালে উত্তরপ্রদেশ সরকারের যশ ভারতী পুরস্কার, উত্তর প্রদেশ সংগীত নাটক একাডেমি ফেলোশিপ, জাতীয় সংগীত নাটক একাডেমি পুরস্কার।
আস্থাবাদ

আস্থাবাদ হল একটি জ্ঞানতাত্ত্বিক তত্ত্ব যা বজায় রাখে বিশ্বাস যৌক্তিকতা থেকে স্বাধীন, অথবা যৌক্তিকতা এবং বিশ্বাস একে অপরের সাথে প্রতিকূল এবং বিশ্বাস নির্দিষ্টে সত্যে আসার সময়ে শ্রেয় (দেখুন প্রাকৃতিক ধর্মতত্ত্বে)। "fideismশব্দটা" "fides" থেকে আসে যা ল্যাটিন শব্দ বিশ্বাস, এবং আক্ষরিক অর্থ হল "বিশ্বাস -বাদ "। দার্শনিকরা আস্থাবাদের বিভিন্ন রূপ চিহ্নিত করেছেন।
ডেব্রা মেসিং

ডেব্রা লিন মেসিং (জন্ম ১৫ আগস্ট ১৯৬৮) হলেন একজন মার্কিন অভিনেত্রী। নিউ ইয়র্ক বিশ্ববিদ্যালয়ের টিশ স্কুল অব দি আর্টস থেকে স্নাতক সম্পন্ন করার তিনি টেলিভিশন সিরিজে স্বল্পকালীন সময়ে বিভিন্ন চরিত্রে অভিনয় করেন। তার মধ্যে উল্লেখযোগ্য হলো ফক্সের "নেড অ্যান্ড স্টেসি" (১৯৯৫-১৯৯৭) ও এবিসি'র "প্রে" (১৯৯৮)। তিনি এনবিসি সিটকম "উইল অ্যান্ড গ্রেস" (১৯৯৮-২০০৬,২০১৭-২০২০) -এ অভ্যন্তরীণ ডিজাইনার গ্রেস অ্যাডলার অভিনয় করে প্রথম সফলতা অর্জন করেন৷ এই ধারাবাহিকে তার কাজ সমাদৃত হয় এবং তিনি ছয়টি গোল্ডেন গ্লোব পুরস্কারের মনোনয়ন লাভ করেন এবং পাঁচটি প্রাইমটাইম এমি পুরস্কারের মনোনয়ন থেকে ২০০৩ সালে হাস্যরসাত্মক ধারাবাহিকে সেরা প্রধান অভিনেত্রী বিভাগে পুরস্কার অর্জন করেন।
২০০৭ থেকে ২০০৮ সাল পর্যন্ত তিনি একটি হলিউড চলচ্চিত্রে মোগুলের প্রাক্তন স্ত্রী মলি কাগান হিসাবে অভিনয় করেছিলেন৷ দ্য স্টার্টার ওয়াইফ ধারাবাহিকে তার চরিত্র ছিল মগুলের প্রাক্তন স্ত্রী। এই চরিত্রের জন্য তিনি দুটি গোল্ডেন গ্লোবাল পুরস্কারের মনোনয়ন পেয়েছেন৷ একটি হলো প্রিম্মি পুরস্কার এবং আরেকটি হলো স্ক্রিন অ্যাক্টরস গিল্ড পুরস্কার৷
মেসিং এর কাজ করা চলচ্চিত্রগুলোর মধ্যে অন্তর্ভুক্ত, "এ ওয়াল্ক ইন দ্য কোল্ডস" (১৯৯৫), "যিশু" (১৯৯৯), "দ্য মথম্যান প্রোফেসিস (চলচ্চিত্র)" (২০০২), "হলিউড এন্ডিং" (২০০২), "অ্যালং কেম পল্লি" (২০০৪), "দ্য ওয়েডিং ডেট" (২০০৫), "লাকি ইউ" (২০০৭), "দ্য ওমেন" (২০০৮), "নাথিং লাইক দ্য হলিডেস" (২০০৮), এবং "সার্চিং" (২০১৮). তিনি গারফিল্ড (২০০৪) এবং ওপেন সিজনের (২০০৬) এর মতো অ্যানিমেটেড চলচ্চিত্রে তার কন্ঠস্বর দিয়েছেন।
মেসিংয়ের জন্ম নিউ ইয়র্ক সিটির ব্রুকলিন বরোতে৷ তিনি সান্ড্রার (নি শিমনস) কন্যা,যিনি একজন পেশাদার সংগীত শিল্পী,ব্যাংকার,ভ্রমণ বিক্রেতা,এবং ব্রায়ান মেসিং পোশাক ও গহনা প্রস্তুতকারকের জন্য একজন বিক্রয় কার্যনির্বাহী৷
কিথ স্ল্যাটার

কিথ নিকোল স্ল্যাটার, (; জন্ম: ১২ মার্চ, ১৯৩৬) পশ্চিম অস্ট্রেলিয়ার মিডল্যান্ড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও ডব্লিউএএফএল খেলোয়াড়। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে শীর্ষসারিতে ব্যাটিং করতেন কিথ স্ল্যাটার।
১৯৫৫-৫৬ মৌসুম থেকে ১৯৬৭-৬৮ মৌসুম পর্যন্ত কিথ স্ল্যাটারের প্রথম-শ্রেণীর খেলোয়াড়ী জীবন চলমান ছিল। কিথ স্ল্যাটার বহুমুখী প্রতিভার অধিকারী অল-রাউন্ডার ছিলেন। সময়ের প্রয়োজনে অফ স্পিন কিংবা মিডিয়াম-পেস সিম বোলিং করতে পারতেন তিনি। ব্যাটিংয়েও বেশ ভালো ছিলেন। ওয়েস্টার্ন অস্ট্রেলিয়ার পক্ষে ব্যাটিং উদ্বোধনে নামতেন। খেলোয়াড়ী জীবনের শেষদিক পর্যন্ত এ ধারা বহমান ছিল তার।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কিথ স্ল্যাটার। ৯ জানুয়ারি, ১৯৫৯ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করলেও ওয়েস্টার্ন অস্ট্রেলিয়ার বিপক্ষে ৭৪টি প্রথম-শ্রেণীর খেলায় অংশ নিয়েছিলেন তিনি। অল-রাউন্ডার ছিলেন তিনি। তবে, আন্তর্জাতিক ক্রিকেটে বোলিং ভঙ্গীমার বিষয়ে সন্দেহ থাকায় তার খেলোয়াড়ী জীবন সঙ্কুচিত হয়ে পড়ে। ১৯৬১ সালের অ্যাশেজ সিরিজে ইংল্যান্ড গমনার্থে তাকে দলে রাখা হয়নি। যদিও তাকে রাখার ইচ্ছে প্রকাশ করেছিল দল নির্বাচকমণ্ডলী। ফলে, ১৯৫৯ সালের অ্যাশেজ সিরিজে এক টেস্টে অংশগ্রহণের পর আর কোন টেস্টে যুক্ত হয়নি তাকে। দল নির্বাচকমণ্ডলীর সভাপতি ডোনাল্ড ব্র্যাডম্যান এ প্রসঙ্গে মন্তব্য করেন যে, ইম্পেরিয়াল ক্রিকেট কনফারেন্সের নীতি বাস্তবায়নে কোন ধরনের সন্দেহযুক্ত বোলারকে বাদ দিতে হবে। ঐ সময়ে বিষয়টি বেশ কঠোরভাবে বাস্তবায়ন করা হতো। পরবর্তীতে তিনি তার বোলিংশৈলীর ভিডিও চিত্র দেখান। এছাড়াও, ১৯৬৪-৬৫ মৌসুমে নিউ সাউথ ওয়েলসের বিপক্ষে খেলাকালীন বল ছোঁড়ার দায়ে অভিযুক্ত হন।
ক্রিকেট খেলার পাশাপাশি অস্ট্রেলীয় রুলস ফুটবল খেলায়ও দক্ষতার পরিচয় দিয়েছেন কিথ স্ল্যাটার। কিথ স্ল্যাটার সোয়ান ডিস্ট্রিক্টস ও সুবিয়াকোর তারকা ফুটবলার ছিলেন। ১৯৬১ সালের ডব্লিউএএনএফএল প্রতিযোগিতার গ্র্যান্ড ফাইনালে সোয়ানের সদস্যরূপে ইস্ট পার্থের মুখোমুখি হন। অনবদ্য ক্রীড়াশৈলী উপহার দিয়ে অপ্রত্যাশিত বিজয়ে অর্জনের পাশাপাশি সিম্পসন পদক জয় করেন। পরবর্তী দুই মৌসুমেও সোয়ান্সের পক্ষে খেলা চালিয়ে যেতে থাকেন। এরপর, ১৯৪৭ থেকে ১৯৫৬ সাল পর্যন্ত সুবিয়াকো দলে খেলেন। ঐ সময়ে দলটি শেষের দুই স্থানে অবস্থানে করতো। দুইটি ব্যর্থ মৌসুম অতিবাহনের পর দলের সভাপতি ফ্রাঙ্ক এক্সেল তাকে অধিনায়ক-কোচের দায়িত্ব দেন। ১৯৬৭ সালে সোয়ান ডিস্ট্রিক্টসে ফিরে আসেন। তবে, পরের মৌসুমেই খেলার জগৎ থেকে অবসর গ্রহণ করেন তিনি।
ক্ষেত্রিয়ম ওঙ্গবী থৌরানিসাবী দেবী

ক্ষেত্রিয়ম ওঙ্গবী থৌরানিসাবী দেবী, হলেন এক ভারতীয় ধ্রুপদী নৃত্যশিল্পী এবং লেখক। তিনি মণিপুরের ভারতীয় ধ্রুপদী নৃত্যে বিশেষজ্ঞ। তিনি ২০০৩ সালে ভারত সরকার দ্বারা চতুর্থ সর্বোচ্চ ভারতীয় বেসামরিক পুরস্কার পদ্মশ্রী দ্বারা ভূষিত হন। 
থৌরানিসাবী দেবী ১৯৪৬ সালের ৩ নভেম্বর ভারতের মণিপুর রাজ্যের একটি ছোট গ্রাম সিংজামেই সপাম লেইকাইয়ে জন্মগ্রহণ করেছিলেন। তাঁর বাবা লিশাংথেম টম্পা সিংহ ছিলেন পোলো খেলোয়াড় এবং মা লিশাংথেম ওঙ্গবী ইবেতোম্বীমাচা দেবী ছিলেন নট সংকীর্তনের একজন প্রখ্যাত শিল্পী। থৌরানিসাবী তাঁদের তৃতীয় কন্যা। কোনও আনুষ্ঠানিক প্রশিক্ষণ নেওয়ার আগেই, তিনি ৬ বছর বয়সে মঞ্চে প্রদর্শন শুরু করেছিলেন। পরে, তিনি ১০ বছর বয়স থেকে গোবিন্দজী নর্তনালয় (মণিপুর নৃত্য কলেজ, সরকারী) থেকে রাস লীলার প্রশিক্ষণ নেন এবং একে একে ডিগ্রি "বিশারদ" ও "আচার্য" অর্জন করেন। তিনি পেশাদারভাবে নৃত্য প্রদর্শন শুরু করার আগে মৈষ্ণম আমুবি সিং, আমুদন শর্মা, এইচ. টোম্বা, এ. টোম্বা সিং, লোরম্বাম টোম্বি দেবী এবং আর. কে. তোমলসানার মতো গুরুদের অধীনে প্রশিক্ষণ নেন। তিনি ভারত এবং অন্যান্য দেশ যেমন কানাডা, পশ্চিম জার্মানি, লন্ডন, দুবাই এবং মার্কিন যুক্তরাষ্ট্রের অনেক উৎসবে প্রদর্শন করেছেন।
থৌরানিসাবী দেবী জওহরলাল নেহরু মণিপুর নৃত্য একাডেমির সাথে যুক্ত এবং এদের একটি ব্যালে প্রযোজনা "রাধা সতী" পরিচালনা করেছেন। তিনি, ২০০৬ সালে অবসর গ্রহণ করার আগে, এই একাডেমিতে গুরু রসধারী, গুরুহান এবং প্রধান গুরু হিসাবে বেশ কয়েক বছর অধ্যাপনা করেছিলেন। তিনি দুটি বই লিখেছেন, "দিবা রাস" (২ খণ্ড -১৯৯৩) এবং "রাস মখা আমসাং নুঙ্গি মসাখ" (২০০৬)। দুটিই মণিপুরী নাচের উপর ভিত্তি করে লেখা। তিনি এইচএমভির জন্য ছয়টি অ্যালবাম রেকর্ড করেছেন।
থৌরানিসাবী দেবী মহারাজা ওকেন্দ্রজিৎ সিংয়ের থেকে "রাজকীয় পোশাক" পেয়েছেন এবং মণিপুর সরকারের কাছ থেকে স্বর্ণপদক প্রাপ্ত। মণিপুর রাজ্যের কলা আকাদেমি তাঁকে ১৯৭৭ সালে তাদের বার্ষিক পুরস্কার প্রদান করে এবং ১৯৮০ সালে সংগীত নাটক আকাদেমি তাঁকে পুরস্কার দেয়। মণিপুর সাহিত্য পরিষদ ১৯৮১ সালে তাকে "নৃত্য রত্ন" উপাধি প্রদান করে। ভারত সরকারের সংস্কৃতি, মিডিয়া এবং ক্রীড়া বিভাগ তাঁকে ১৯৮৭ সালে সিনিয়র ফেলোশিপ প্রদান করে এবং ১৯৯১ সালে তিনি মণিপুর সরকারের কাছ থেকে সম্মান শংসাপত্র লাভ করেন। ২০০৩ সালে ভারত সরকার তাঁকে চতুর্থ বেসামরিক পুরস্কার পদ্মশ্রী পদকে ভূষিত করে। ২০১১ সালের পদ্মভূষণ পুরস্কারের জন্য তাঁকে বাছাই হয়েছিল, যদিও তিনি পুরস্কার পাননি। 
ক্ষেত্রিয়ম ওঙ্গবী থৌরানিসাবী দেবী চিংমাথক থকচম লাইকাইয়ের সাথে বিবাহবন্ধনে আবদ্ধ হয়েছিলেন এবং এই দম্পতি মণিপুরী রাজধানী ইম্ফলে বসবাস করছেন।
মনপ্রীত আখতার

মনপ্রীত আখতার (১৯৬৫ - ১৮ জানুয়ারী ২০১৬) ছিলেন একজন পাঞ্জাবী লোক গায়িকা এবং দিলশাদ আক্তারের বোন, তিনিও পাঞ্জাবি ভাষার লোক সংগীতশিল্পী ছিলেন।
পি. কে. মেদিনী

পি কে মেদিনী একজন বিপ্লবী গায়ক, সংগীতশিল্পী, মঞ্চ শিল্পী, ভারতের কয়েকজন জীবিত মুক্তিযোদ্ধাদের মধ্যে অন্যতম, ঐতিহাসিক পুন্নপ্র-বৈয়ালার বিদ্রোহের অংশীদার , ভারতের কমিউনিস্ট পার্টির নেতা এবং কেরালার খ্যাতনামা সামাজিক কর্মী।
হিল্ডামিট লেপচা

হিল্ডামিট লেপচা, লোক সংগীতের একজন প্রকাশক। তিনি ২০১৩ সালে পদ্মশ্রী পুরস্কার প্রাপ্ত হন। হিল্ডামিত এতিহ্যবাহী লেপচা বাদ্যযন্ত্রের পাশাপাশি লেপচা গানের অভিনয়শিল্পী হিসাবেও দক্ষতা অর্জন করেছেন।
হিল্ডামিত লেপচা ১৯৫৬ সালে পশ্চিমবঙ্গের দার্জিলিং জেলার কালিম্পংয়ে জন্মগ্রহণ করেছিলেন।
৫৯তম ফিল্মফেয়ার পুরস্কার

৫৯তম ফিল্মফেয়ার পুরস্কার "দ্য টাইমস গ্রুপ" কর্তৃক প্রদত্ত ফিল্মফেয়ার পুরস্কারের ৫৯তম আয়োজন, যা ২০১৩ সালের বলিউড চলচ্চিত্রের জন্য প্রদান করা হয়েছিল। এই আয়োজনটি অনুষ্ঠিত হয় ২০১৪ সালের ২৪শে জানুয়ারি এবং এটি ২৬শে জানুয়ারি সনি এন্টারটেইনমেন্ট টেলিভিশনে প্রচারিত হয়। এই অনুষ্ঠানের সঞ্চালক ছিলেন রণবীর কাপুর ও প্রিয়াঙ্কা চোপড়া। এর পূর্বে ২০১৪ সালের ১৩ই জানুয়ারি এই আয়োজনের মনোনয়ন ঘোষণা করা হয়।
এই আয়োজনে সর্বাধিক ছয়টি বিভাগে পুরস্কার লাভ করে "ভাগ মিলখা ভাগ" এবং সর্বাধিক নয়টি বিভাগে মনোনয়ন লাভ করে "ইয়ে জওয়ানি হ্যায় দিওয়ানি"।
আলী ইবনে আবদুল্লাহ ইবনে আল-আব্বাস

আলী ইবনে আবদুল্লাহ ইবনে আল-আব্বাস ইবনে আব্দুল মুত্তালিব (আরবি: علي بن عبد الله بن العباس بن عبد المطلب; ৬৬১ – ৭৩৬) আব্বাসীয়দের পূর্বপুরুষ ছিলেন। তিনি আল-আব্বাস ইবনে আবদুল মুত্তালিবের নাতি এবং প্রথম দুই আব্বাসীয় খলিফা আল সাফাহ এবং আল-মনসুরের দাদা ছিলেন।
আলি ছিলেন ইসলামী নবী মুহাম্মাদের চাচাত ভাই আবদুল্লাহ ইবনে আল-আব্বাসের কনিষ্ঠ পুত্র এবং তাঁর মা ছিলেন কিন্দাহ গোত্রের "চার রাজার" একজনের মেয়ে জুরা’হ বিনতে মিশ্রাহ। ঐতিহ্য মতে তিনি আলী ইবনে আবি তালিবের (মৃত্যু: ৬৬১ খ্রিষ্টাব্দ) হত্যাকাণ্ডের ঠিক রাতে জন্মগ্রহণ করেছিলেন, তবে তাঁর জন্মের বছর নিয়ে বিতর্কিত বিকল্প উৎসও রয়েছে।
পরিণত বয়সে আলী আল-ওয়ালিদ ইবনে আবদুল মালিকের (রাজত্বকাল: ৭০৫–৭১৫) রাজত্বকালে উমাইয়া সরকার থেকে অনেকটা পালিয়ে ছিলেন, আল-ওয়ালিদ তাকে রাজধানী থেকে পিটিয়ে তাড়িয়ে দেওয়ার নির্দেশ দিয়েছিলেন। পরবর্তীকালে তিনি ফিলিস্তিন ও আরব সীমান্তের মধ্যবর্তী আল-শরত প্রদেশে চলে যান এবং হুমায়মা গ্রামে বসবাস করেন এবং এই এলাকাটিকে আব্বাসীয় পরিবারের নতুন সদর দফতর হিসেবে প্রতিষ্ঠা করেন। তিনি হুমায়মায় ৭৩৫-৭৩৬ অথবা তার পরের বছর মারা যান, ইতোমধ্যে তাঁর পুত্র মুহাম্মাদ পরিবারের নেতৃত্ব এবং আব্বাসীয়দের প্রচারণার দায়িত্ব গ্রহণ করেছিলেন।
আলী উচ্চ মর্যাদা সম্পন্ন লম্বা এবং ফর্সা গাত্র বর্ণের সুদর্শন মানুষ ছিলেন। তার চুল কালো বর্ণের, লম্বা দাড়ি ছিল এবং মাথায় টাক ছিল, যা টুপির আড়ালে থাকতো। তিনি অত্যন্ত ধার্মিক ছিলেন এবং নিয়মিত প্রার্থনা করতেন এবং ধর্মপ্রাণ মুসলিমদের কাছে তিনি "আল-সাজজিদ" (যার অর্থ: যিনি অভ্যাসগত ভাবেই সেজদা করেন) নামে পরিচিতি লাভ করেছিলেন।
হুমায়মাতে থাকাকালীন আলী বিশ জনেরও বেশি ছেলে সন্তানের পিতা হন বলে জানা যায়। তাঁর সন্তানদের মধ্যে সর্বাধিক বিখ্যাত ছিলেন মুহাম্মাদ, তিনি আব্বাসীয় শাসনের ভিত্তি স্থাপনের অন্যতম প্রধান ব্যক্তিত্ব এবং ভবিষ্যত খলিফা আল-সাফাহ এবং আল-মনসুরের পিতা ছিলেন। ঈসা, দাউদ, সুলায়মান, আবদুল সামাদ, সালিহ, ইসমাইল এবং আবদুল্লাহ সহ তাঁর অন্যান্য সন্তানগণ আব্বাসীয় বিপ্লবে সক্রিয় অংশগ্রহণকারী ছিলেন এবং তাদের বেশিরভাগ আব্বাসীয় খিলাফতের প্রথম দশকে একটি বিশিষ্ট ভূমিকা পালন করেছেন।
বঙ্গপাণ্ডু ঊষা

বঙ্গপাণ্ডু উষা তেলুগু ভাষার চারণ কবি । তিনি ওয়াইএসআর কংগ্রেস দলের সাংস্কৃতিক শাখার আহ্বায়ক। তিনি তার লোকসঙ্গীত এবং নাচের জন্য জনপ্রিয়। এপি রাজ্য সরকার সম্প্রতি তাকে এপি রাজ্যের সৃজনশীলতা এবং সংস্কৃতি কমিশনের চেয়ারপারসন হিসাবে নিয়োগ করেছে।
তিনি জনপ্রিয় ছড়াকার, গীতিকার, কবি ও কর্মী বঙ্গপান্ডু প্রসাদ রাওয়ের কন্যা। 
তিনি বামপন্থী সংগঠনে সক্রিয় ছিলেন তবে ২০১১ সালে ওয়াইএসআর কংগ্রেস দলে যোগ দিয়েছেন।
কামরুল আহসান

কামরুল আহসান রাশিয়ায় নিযুক্ত বাংলাদেশের সাবেক রাষ্ট্রদূত। তিনি জানুয়ারি ২০২০ সাল থেকে সেপ্টেম্বর ২০২৪ সাল পর্যন্ত রাশিয়ায় বাংলাদেশের রাষ্ট্রদূত পদে নিযুক্ত ছিলেন। তিনি মস্কো থেকে একই সাথে বেলারুশ ও কাজাকিস্তানেও বাংলাদেশের রাষ্ট্রদূতের দায়িত্ব পালন করেন। ইতিপূর্বে কানাডা ও সিঙ্গাপুরে রাষ্ট্রদূতের দায়িত্ব পালনকারী পেশাদার এই কূটনীতিক বাংলাদেশের নোয়াখালী জেলার সোনাইমুড়িতে জন্মগ্রহণ করেন।
তিনি কুমিল্লার আওয়ার লেডি অফ ফাতিমা হাই স্কুলে প্রাথমিক ও কুমিল্লা জিলা স্কুলে মাধ্যমিক শিক্ষা লাভ করেন। তিনি ঢাকা কলেজ থেকে উচ্চ-মাধ্যমিক পরীক্ষায় উত্তীর্ণ হওয়ার পর বাংলাদেশ প্রকৌশল বিশ্ববিদ্যালয়ে ভর্ত্তি হন। ১৯৮৪ সালে তিনি পুরকৌশলে স্নাতক ডিগ্রী লাভ করেন। পরবর্তীকালে তিনি বেইজিং ল্যাংগুয়েজ ও কালচারাল ইউনিভার্সিটি এবং যুক্তরাষ্ট্রের হাওয়াইতে অবস্থিত এশিয়া প্যাসিফিক সেন্টার ফর সিকিউরিটি স্টাডিজ থেকে উচ্চতর শিক্ষা লাভ করেন।
তিনি প্রথমে একটি উপদেষ্টা প্রতিষ্ঠানে ও পরে বাংলাদেশ পল্লী বিদ্যুতায়ন বোর্ডে সহকারী প্রকৌশলী হিসাবে কর্ম জীবন শুরু করেন।
তিনি ১৯৮৮ সালে বিসিএস (পররাষ্ট্র) ক্যাডারে যোগদান করেন। তিনি ২০০৭ সাল থেকে ২০১২ সাল এবং ২০১২ সাল থেকে ২০১৬ সাল পর্যন্ত পর্যায়ক্রমে সিংগাপুর ও কানাডায় বাংলাদেশের রাষ্ট্রদূত ছিলেন। কানাডা থেকে তিনি একই সময়ে আর্জেন্টিনা, কিউবা, ভেনিজুয়েলা ও জামাইকাতেও রাষ্ট্রদূতের দায়িত্ব পালন করেন। তিনি ২০১৬ সালে সচিব পদে পদোন্নতি লাভ করেন।
কামরুল আহসান তার কর্মজীবনে বেজিং (গণচীন), ওয়াশিংটন ডিসি (যুক্তরাষ্ট্র) ও লন্ডনে (যুক্তরাজ্য) অবস্থিত বাংলাদেশ দূতাবাসসমূহে বিভিন্ন গুরুত্বপূর্ণ কূটনৈতিক পদে দায়িত্ব পালন করেন। তিনি ২০০৩ সাল থেকে ২০০৭ সাল পর্যন্ত সংযুক্ত আরব আমিরাতের দুবাইতে বাংলাদেশের কনস্যাল জেনারেল ছিলেন।
বাংলাদেশের পররাষ্ট্র মন্ত্রণালয়ে ১৯৯৯-২০০১ সময় কালে তিনি পরিচালক (দক্ষিণ এশিয়া ও সার্ক), পরিচালক (সংস্থাপন) ও পরিচালক (পররাষ্ট্র সচিবের দপ্তর) হিসাবে দায়িত্ব পালন করেন। নভেম্বর ২০১৬ সালে সচিব পদে পদোন্নতি লাভের পূর্বে তিনি অতিরিক্ত পররাষ্ট্র সচিবের পদে কর্মরত ছিলেন।
কামরুল আহসান সিংগাপুরে কূটনৈতিক ও কনস্যুলার কোরের ডীন এবং কানাডায় এশিয়া প্যাসিফিক কূটনৈতিক কোরের ডীন হিসাবে দায়িত্ব পালন করেন।
তিনি ইনস্টিটিউট অব ইঞ্জিনিয়ার্স বাংলাদেশ-এর লাইফ ফেলো এবং বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ—এর বোর্ড অব গভর্নরসের একজন সদস্য। সিংগাপুরের ইনিস্টিটিউট পাবলিক পলিসি থেকে প্রকাশিত ‘The Little Red Dot: Reflections Of Foreign Ambassadors On Singapore - Volume III’ বইতে সিংগাপুরে বিভিন্ন সময়ে নিযুক্ত ৪১টি দেশের ৫৮ জন রাষ্ট্রদূতের সাথে তারও একটি স্মৃতিচারনমূলক লেখা সংযোজিত হয়েছে ।
নন্দিতা বেহরা

নন্দিতা বেহরা, একজন ওড়িশি নৃত্য প্রশিক্ষক এবং ক্যালিফোর্নিয়ার ক্যারিটোসে ওড়িশি ডান্স সার্কেলের প্রতিষ্ঠাতা। গুরু কেলুচরণ মহাপাত্র ও গুরু গঙ্গাধর প্রধানের এক ছাত্রী, নন্দিতা বেহরা গত বিশ বছর ধরে ক্যালিফোর্নিয়ায় ওড়িশি শেখাচ্ছেন। তিনি সুর গায়ক সমসাদ বোম্বে কর্তৃক 'শ্রীনারামনাই' নামে ভূষিত হয়েছিলেন এবং ভারতে নৃত্যের জন্য 'জাতীয় বৃত্তির প্রাপক'ও ছিলেন।
আজমিরীগঞ্জ সদর ইউনিয়ন

আজমিরীগঞ্জ সদর ইউনিয়ন বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।
আজমিরীগঞ্জ উপজেলার সদর দপ্তর (উপজেলা পরিষদ) আজমিরীগঞ্জ সদর ইউনিয়নে অবস্থিত। আজমিরীগঞ্জ সদর ইউনিয়নের পশ্চিম দিক দিয়ে বয়ে গেছে কালনী নদী। আজমিরীগঞ্জ সদর ইউনিয়ন আজমিরীগঞ্জ উপজেলার সবচেয়ে ছোট ইউনিয়ন। এই ইউনিয়নে রয়েছে একটি পৌরসভা। এই ইউনিয়নের উত্তর দিকে সুনামগঞ্জের শাল্লা উপজেলা, পূর্ব দিকে বদলপুর, জলসূখা ও শিবপাশা ইউনিয়ন, দক্ষিণ দিকে কাকাইলছেও ইউনিয়ন এবং পশ্চিম দিকে কিশোরগঞ্জের ইটনা উপজেলা অবস্থিত।
গ্রামের তালিকা
০১। হাসামপুর     
০২। বাশহাটিয়া     
০৩। নোয়াব্দা   
০৪। বিরাট       
০৫।দুলংপর         
০৬। নরোত্তম হাটি             
০৭। উদ্ধবপুর                   
০৮। মির্জাপুর                             
০৯। আঐ                                   
১০। মধুসুদনপুর       
১১। শুক্রীবাড়ী   
১২। ফতেপুর  
১৩। ইসলামপুর   
১৪। নয়ানগর   
১৫। গুচ্ছগ্রাম   
১৬। রনিয়া
শিক্ষার হার : ৩৬%।
শিক্ষা প্রতিষ্ঠান
কাকাইলছেও ইউনিয়ন

কাকাইলছেও ইউনিয়ন বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।
আজমিরীগঞ্জ উপজেলার দক্ষিণ-পশ্চিম প্রান্তে অবস্থিত কাকাইলছেও ইউনিয়ন। আজমিরীগঞ্জ উপজেলা সদর থেকে কাকাইলছেও ইউনিয়নের দূরত্ব প্রায় ৬.৫ কিলোমিটার। কাকাইলছেও ইউনিয়নের পশ্চিম দিক দিয়ে বয়ে গেছে কালনী নদী। কাকাইলছেও এর উত্তরে আজমিরীগঞ্জ ইউনিয়ন, পূর্বে শিবপাশা ইউনিয়ন, পশ্চিমে কিশোরগঞ্জের ইটনা উপজেলা এবং দক্ষিণে বানিয়াচং উপজেলার মুরাদপুর ইউনিয়ন ও কিশোরগঞ্জের মিঠামইন উপজেলা অবস্থিত।
শিক্ষার হার: ৩১.২৪%
বর্তমান চেয়ারম্যান-
শিবপাশা ইউনিয়ন

শিবপাশা ইউনিয়ন বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।
অনেকে শিবপাশা-কে ‘শিপ্পা’ বলে ডাকে।
বাংলাদেশের উত্তর-পূর্ব অঞ্চলের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন শিবপাশা। আজমিরীগঞ্জ উপজেলা সদর থেকে শিবপাশা ইউনিয়নের দূরত্ব প্রায় ৯.৫ কিলোমিটার। এর উত্তরে জলসূখা ইউনিয়ন, পশ্চিমে আজমিরীগঞ্জ ও কাকাইলছেও ইউনিয়ন, দক্ষিণে বানিয়াচং উপজেলার মুরাদপুর ইউনিয়ন এবং পূর্বে বানিয়াচং উপজেলার বানিয়াচং উত্তর পশ্চিম ও বানিয়াচং দক্ষিণ পশ্চিম ইউনিয়ন।
মৌজা সমূহ :–
১) ইছবপুর
২) নুরপুর
৩) গয়েন
৪) গুংগিয়াখাই
৫) তরাট
৬) তাড়র
৭) নুরপুর বাদে
৮) ধরগাও
৯) হুকুরুয়া
১০) পূর্ব পদ্ম তারা চক
১১) সিকান্দরপুর
১২) পশ্চিমবাগ
১৩) পাগলশী বাদে
১৪) বং
১৫) বং চক
১৬) বাড়ইউন্দ
১৭) যশকেশরী
১৮) শিবপাশা
১৯) শিবপাশা হাওর
২০) সিকান্দরপুর চক
শিবপাশা ইউনিয়নের আয়তন ৩৮ বর্গ কিলোমিটার। আর শিবপাশার জনসংখ্যা ১৭৫২০ জন।
শিক্ষা প্রতিষ্ঠান : 
১. শিবপাশা উচ্চ বিদ্যালয়, 
২. যশকেশরী মম্বাউলুলুম মাদ্রাসা। 
৩. পশ্চিম ভাগ উচ্চ বিদ্যালয়,
৪. শিবপাশা সরকারি প্রাথমিক বিদ্যালয়, 
৫. কদমতারা সরকারি প্রাথমিক বিদ্যালয়,
৬. যশকেশরী সরকারি প্রাথমিক বিদ্যালয়,
৭. বং সরকারি প্রাথমিক বিদ্যালয়, 
৮. মখলিসজান সরকারি প্রাথমিক বিদ্যালয়, 
৯. সিকান্দরপুর সরকারি প্রাথমিক বিদ্যালয়
বর্তমান চেয়ারম্যান-শামছুল আলম ওরফে হাত আলম
জলসুখা ইউনিয়ন

জলসুখা ইউনিয়ন বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।
বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন জলসূখা। আজমিরীগঞ্জ উপজেলা সদর থেকে জলসূখা ইউনিয়নের দূরত্ব প্রায় ৭.৫ কিলোমিটার। জলসূখা ইউনিয়নের উত্তর দিকে বদলপুর ইউনিয়ন, পশ্চিম দিকে আজমিরীগঞ্জ সদর ইউনিয়ন, পূর্ব দিকে বদলপুর ইউনিয়ন, দক্ষিণ দিকে শিবপাশা ইউনিয়ন ও বানিয়াচং উপজেলার বানিয়াচং উত্তর–পশ্চিম ইউনিয়ন অবস্থিত। 
শিক্ষার হার: ৩২.৬৯।
শিক্ষা প্রতিষ্ঠান
১।দারুল উলুম মাদ্রাসা জলসুখা 
২।মাধবপাশা হাফিজিয়া মাদ্রাসা 
৩।হযরত আবু বকর রা. ইসলামিয়া এতিমখানা। 
বর্তমান চেয়ারম্যান- মোঃ ফয়েজ আহমেদ (খেলু)
পানিউমদা ইউনিয়ন

পানিউমদা ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
পানিউমদা হবিগঞ্জ জেলার নবীগঞ্জ উপজেলার ১৩ নং ইউনিয়ন।
এটির দক্ষিণে বাহুবল উপজেলার পুটিজুরা ইউনিয়ন ও পূর্বে মৌলভীবাজার জেলা অবস্থিত।
বাংলাদেশের হবিগঞ্জ জেলার নবীগঞ্জ উপজেলার দক্ষিণ প্রান্তে অবস্থিত পানিউমদা ইউনিয়ন। এর উত্তরে বাউসা ইউনিয়ন, পশ্চিমে বাউসা ইউনিয়ন, পূর্বে গজনাইপুর ইউনিয়ন এবং দক্ষিণে বাহুবল উপজেলার স্নানঘাট ও পুটিজুরি ইউনিয়ন অবস্থিত। 
শিক্ষার হার :
শিক্ষা প্রতিষ্ঠানরাগীব রাবেয়া উচ্ছ বিদ্যালয় ও কলেজ
টঙ্গিটিলা শাহ দাউদ(র.) এর মাজার শরীফ
বর্তমান চেয়ারম্যান-
কালিয়ারভাঙ্গা ইউনিয়ন

কালিয়ারভাঙ্গা ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন কালিয়ারভাঙ্গা। এর উত্তর দিকে নবীগঞ্জ সদর ইউনিয়ন, দক্ষিণ দিকে হবিগঞ্জ সদর উপজেলার তেঘরিয়া ইউনিয়ন, পূর্ব দিকে বাউসা ইউনিয়ন এবং পশ্চিম দিকে বানিয়াচং উপজেলার খাগাউরা ইউনিয়ন অবস্থিত। 
শিক্ষার হার :
শিক্ষা প্রতিষ্ঠান
বর্তমান চেয়ারম্যান- ইমদাদুল হক চৌধুরী
বড়ভাকৈর পূর্ব ইউনিয়ন

বড়ভাকৈর পূর্ব ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
পূর্ব বড়ভাকৈর ইউনিয়ন বাংলাদেশের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন। এই ইউনিয়নের উত্তরে সুনামগঞ্জের জগন্নাথপুর উপজেলা, পূর্বে ইনাতগঞ্জ ইউনিয়ন, পশ্চিমে পশ্চিমে বড়ভাকৈর ও করগাঁও এবং দক্ষিনে করগাঁও ইউনিয়ন অবস্থিত।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বড়ভাকৈর পশ্চিম ইউনিয়ন

বড়ভাকৈর পশ্চিম ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
নবীগঞ্জ উপজেলার উত্তর-পশ্চিমে অংশে অবস্থিত একটি ইউনিয়ন পশ্চিম বড়ভাকৈর। এই ইউনিয়নের উত্তরে সুনামগঞ্জের দিরাই ও জগন্নাথপুর উপজেলা, দক্ষিনে করগাঁও ও বানিয়াচং উপজেলার কাগাপাশা ইউনিয়ন, পশ্চিমে বানিয়াচং উপজেলার দৌলতপুর ও কাগাপাশা ইউনিয়ন এবং পূর্বে করগাঁও ও পূর্ব বড়ভাকৈর ইউনিয়ন অবস্থিত। 
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দীঘলবাক ইউনিয়ন

দীঘলবাক ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। এই ইউনিয়নে এশিয়া মহাদেশের সর্ববৃহৎ গ্যাসক্ষেত্র বিবিয়ানা গ্যাসক্ষেত্রটি অবস্থিত।
দীঘলবাক ইউনিয়ন বাংলাদেশের হবিগঞ্জ জেলার নবীগঞ্জ উপজেলার উত্তর-পূর্ব কোণে অবস্থিত একটি ইউনিয়ন। এই ইউনিয়নের উত্তরে সুনামগঞ্জের জগন্নাথপুর উপজেলা, দক্ষিনে আউশকান্দি ইউনিয়ন, পশ্চিমে ইনাতগঞ্জ ও কুর্শি ইউনিয়ন এবং পূর্বে আউশকান্দি ও সিলেটের ওসমানীনগর উপজেলা অবস্থিত।
বাংলাদেশে প্রথম ইউনিয়ন পরিষদ নির্বাচন অনুষ্ঠিত হয় হলো ১৯৭৩ সালে। তখন থেকে প্রতি পাঁচ বছর পরে নির্বাচন হয়।
দ্বিতীয় নির্বাচন ১৯৭৭ সালে, তৃতীয় নির্বাচন ১৯৮২ সালে, চতুর্থ নির্বাচন ১৯৮৭ সালে, পঞ্চম নির্বাচন ১৯৯২ সালে, ষষ্ঠ নির্বাচন ১৯৯৭ সালে, সপ্তম নির্বাচন ২০০৩ সালে, অষ্টম  নির্বাচন ২০১১ সালে, নবম নির্বাচন ২০১৬ সালে এবং ২০১৬ সালে প্র‍থম দলীয় প্রতীক নিয়ে নির্বাচন অনুষ্ঠিত হয়। এবং সর্বশেষ দশম নির্বাচন অনুষ্ঠিত হয় ২০২১ সালে।
শিক্ষার হার: ৩৬.৪১ শতাংশ
বিবিয়ানা গ্যাসক্ষেত্র বাংলাদেশের সবচেয়ে বড়ো গ্যাসক্ষেত্র। শুধু বাংলাদেশ নয়,এশিয়া মহাদেশের বিচারেও এটি সর্ববৃহৎ গ্যাসক্ষেত্র। 
বিবিয়ানা থেকে দেশের দৈনন্দিন চাহিদার প্রায় ৪৫ শতাংশ জ্বালানী সরবরাহ করা হয়ে থাকে। ১৯৯৮ সালে গ্যাসক্ষেত্রটি কসবা ও দীঘলবাক ইউনিয়ন জুড়ে আবিষ্কৃত হলেও বর্তমানে এটির আরো চারটি এলাকা (নাদামপুর, করিমপুর কাকুরা, পিরিজপুর) জুড়ে বিস্তৃতি লাভ ঘটেছে। এখানে একটি কেপিআই শ্রেণির স্থাপনা আছে।
উল্লেখ্য, এশিয়ার বৃহত্তম এই গ্যাসক্ষেত্রে অনুমিত গ্যাসের মোট মজুত প্রায় ৫ টি.সি.এফ যার মধ্যে উত্তোলনযোগ্য মজুত ২.৪ টি.সি.এফ।
ঢাকা থেকে সরাসরি রেল যোগাযোগ না থাকায় সড়কপথই এখানে যোগাযোগের একমাত্র মাধ্যম। ঢাকা- সিলেট মহাসড়কের নবীগঞ্জের সৈয়দপুর বাজার হতে মাত্র ৮ কিলোমিটার পশ্চিমে পাকা সড়ক ধরে গেলেই বিবিয়ানা গ্যাস ফিল্ডের সুবিশাল গ্যাসক্ষেত্র দেখতে পাওয়া যায়। রাস্তার দুই ধারে দুইটা গ্যাস প্যাড আছে। রাতের বেলা মনোরম আলোয় আলোকিত থাকে পুরো অঞ্চল।
বর্তমান চেয়ারম্যান- মোঃ ছালিক মিয়া
আউশকান্দি ইউনিয়ন

আউশকান্দি ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
বাংলাদেশের সিলেট বিভাগের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন আউশকান্দি। সিলেট থেকে ঢাকা যেতে হবিগঞ্জ জেলার প্রবেশদ্বার ইউনিয়ন হচ্ছে আউশকান্দি। এই ইউনিয়নের উত্তরে দীঘলবাক ইউনিয়ন ও সিলেটের ওসমানীনগর উপজেলা, পশ্চিমে কুর্শি ও দীঘলবাক ইউনিয়ন, দক্ষিনে দেবপাড়া ইউনিয়ন ও মৌলভীবাজারের মৌলভীবাজার সদর উপজেলা এবং পূর্বে মৌলভীবাজারের মৌলভীবাজার সদর উপজেলা অবস্থিত।
গ্রাম সমূহ– পারকুল, বনগাঁও, পাহাড়পুর, মিছকিন পুর, দ্বিঘর ব্রাক্ষণগ্রাম, উজিরপুর, ভবানীপুর, মজলিশপুর, পিটুয়া, নিয়ামতপুর, মোহাম্মদপুর, রুদ্রপুর, সদরাবাদ, মুকিমপুর, জিয়াদুওপুর, শ্রীকৃঞ্চপুর, আলমপুর, সুনামপুর, চরগাঁও, নাজিম পুর, বকশিপুর, প্রাশত পুর, উমরপুর, আজলপুর, মংলাপুর, সৈয়দপুর, ইসলামপুর, চৈতন্যপুর, পূর্ব জালালপুর, পশ্চিম জালালপুর, মিনাজপুর, দেওতৈল, হীরাগঞ্জ, মিঠাপুর, উত্তর দৌলতপুর, আউশকান্দি, উলুকান্দি, দৌলতপুর, আমুকোনা, বেতাপুর, রায়পুর।
শিক্ষার হার : ৪৮.৪%। (২০০১ এর শিক্ষা জরিপ অনুযায়ী)
শিক্ষা প্রতিষ্ঠান
ইউনিয়নের বর্তমান চেয়ারম্যান হলেন দিলাওর হোসেন।
কুর্শি ইউনিয়ন

কুর্শি ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
কুর্শি ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন। কুর্শি ইউনিয়নের উত্তর দিকে ইনাতগঞ্জ ও করগাঁও ইউনিয়ন, দক্ষিণ দিকে দেবপাড়া ও বাউসা ইউনিয়ন, পশ্চিম দিকে নবীগঞ্জ সদর ও করগাঁও ইউনিয়ন এবং পূর্ব দিকে দীঘলবাক, আউশকান্দি ও দেবপাড়া ইউনিয়ন অবস্থিত। 
আয়তন- ৮৮০৬ একর।
শিক্ষার হার :৭৮%
শিক্ষা প্রতিষ্ঠানসৈয়দ আজিজ হাবিব উচ্চ বিদ্যালয় স্থাপিত ১৯৯৪
সোনার বাংলা মডেল উচ্চ বিদ্যালয়
বর্তমান চেয়ারম্যান- আলী আহমেদ (মুসা)
করগাঁও ইউনিয়ন, নবীগঞ্জ

করগাঁও ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
বাংলাদেশের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন করগাঁও যেটি নবীগঞ্জ উপজেলার সবচেয়ে বড় ইউনিয়ন। এই ইউনিয়নের উত্তরে পশ্চিম বড়ভাকৈর ও পূর্ব বড়ভাকৈর ইউনিয়ন, পশ্চিমে বানিয়াচং উপজেলার কাগাপাশা ইউনিয়ন, পূর্বে ইনাতগঞ্জ ও কুর্শি ইউনিয়ন এবং দক্ষিনে নবীগঞ্জ সদর ইউনিয়ন অবস্থিত।
আয়তন- ১৪৫৯৮ একর।
শিক্ষার হার : ৩৮.৩১%।
শিক্ষা
গ্রন্থাগার
বর্তমান চেয়ারম্যান- বাবু নির্মলেন্দু দাশ রানা
নবীগঞ্জ সদর ইউনিয়ন

নবীগঞ্জ সদর ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
নবীগঞ্জ সদর ইউনিয়ন হচ্ছে নবীগঞ্জ উপজেলার উপজেলা শহর। নবীগঞ্জ সদর ইউনিয়নে রয়েছে নবীগঞ্জ উপজেলা পরিষদ ও নবীগঞ্জ পৌরসভা। এই ইউনিয়নের উত্তরে কুর্শি ও করগাঁও ইউনিয়ন, পশ্চিমে বানিয়াচং উপজেলার কাগাপাশা ও বড়ইউরি ইউনিয়ন, দক্ষিনে কালিয়ারভাঙ্গা ও বানিয়াচং উপজেলার বড়ইউরি ইউনিয়ন এবং পূর্বে কুর্শি ও বাউসা ইউনিয়ন অবস্থিত।
১.রসুলগঞ্জ বাজার
২.গুজাখাইর বাজার
৩.ভবের বাজার
ইউনিয়নের আয়তন প্রায় ৭১১৫ একর এবং জনসংখ্যা প্রায় ৩০,০০০ জন।
ইউনিয়নের শিক্ষার হার ৩৩.৪৯%।
মিনিবাস,সিএনজি,টমটম,রিক্সা ইত্যাদি
বাংলা, সিলেটি (ꠍꠤꠟꠐꠤ)।
ফুটবল, ক্রিকেট, দাবা এবং গাপলা।
বর্তমান চেয়ারম্যান- মো. হাবিবুর রহমান হাবিব
বাউসা ইউনিয়ন, নবীগঞ্জ

বাউসা ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
বাউসা ইউনিয়ন বাংলাদেশের হবিগঞ্জ জেলার নবীগঞ্জ উপজেলার একটি ইউনিয়ন। এই ইউনিয়নের উত্তরে নবীগঞ্জ সদর ও কুর্শি ইউনিয়ন, পশ্চিমে নবীগঞ্জ সদর ও কালিয়ারভাঙ্গা ইউনিয়ন, পূর্বে দেবপাড়া ও পানিউনদা ইউনিয়ন এবং দক্ষিনে হবিগঞ্জ সদর উপজেলার তেঘরিয়া ইউনিয়ন অবস্থিত। 
আয়তন-১১০৮৭ একর। জনসংখ্যা
শিক্ষার হার : ৩২.২৪%।
১. তাজউদ্দীন কোরাইশির মাজার
বর্তমান চেয়ারম্যান- শেখ সাদিকুর রাহমান শিশু
দেবপাড়া ইউনিয়ন

দেবপাড়া ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
দেবপাড়া বাংলাদেশের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন। এই ইউনিয়নের উত্তরে কুর্শি ও আউশকান্দি ইউনিয়ন, পশ্চিমে বাউসা ইউনিয়ন, দক্ষিনে গজনাইপুর ইউনিয়ন এবং পূর্বে মৌলভীবাজারের মৌলভীবাজার সদর উপজেলা অবস্থিত। 
আয়তন– ৩৪.০০ বর্গ  কিঃ মিঃ। লোকসংখ্যা– ২৭৩৩২ জন। (২০১৩ সালের আদম শুমারি অনুযায়ী)
শিক্ষার হার : ৪৩.০০%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
বর্তমান চেয়ারম্যান- মোঃ জাবেদ আলী
গজনাইপুর ইউনিয়ন

গজনাইপুর ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন।
গজনাইপুর ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার দক্ষিণ-পশ্চিম প্রান্তে অবস্থিত একটি ইউনিয়ন। এই ইউনিয়নের উত্তরে দেবপাড়া ইউনিয়ন, পশ্চিমে পানিউমদা ইউনিয়ন, দক্ষিণে বাহুবল উপজেলার পুটিজুরি ইউনিয়ন এবং পূর্বে মৌলভীবাজারের মৌলভীবাজার সদর উপজেলা অবস্থিত। এই ইউনিয়নটি শ্রীশ্রী ঠাকুরবাণীর আদিবাড়ির জন্যও প্রসিদ্ধ, প্রতিবছর লাখো ভক্তবৃন্দের সমাগম ঘটে ঠাকুরবাণীর বাড়িকে কেন্দ্র করে। 
শিক্ষার হার :
শিক্ষা প্রতিষ্ঠান
মাহবুবুর রব সাদী- বীর মুক্তিযোদ্ধা
বর্তমান চেয়ারম্যান-
কৃষ্ণ প্রভা

কৃষ্ণ প্রভা, যাকে কৃষ্ণ প্রভা হিসাবেও কৃতিত্ব দেওয়া হয়, একজন ভারতীয় চলচ্চিত্র অভিনেত্রী এবং পেশাদার নৃত্যশিল্পী যিনি ক্লাসিকাল এবং সিনেমাটিক ঐতিহ্যের প্রশিক্ষণপ্রাপ্ত, যিনি মূলত মালায়ালাম সিনেমাতে উপস্থিত হন। তিনি খ্যাতিমান মালায়ালাম চলচ্চিত্র পরিচালক বি উন্নীকৃষ্ণান পরিচালিত "মাদাম্পি" (২০০৮) ছবির মাধ্যমে চলচ্চিত্র জগতে প্রবেশ করেছিলেন। তিনি জীঠু জোসেফ পরিচালিত লাইফ অফ জোসুতি (২০১৫) মলিকুট্টি চরিত্রে অভিনয় করেছিলেন। প্রভা ২০০৯ সালের সেরা মহিলা কৌতুক অভিনেত্রীর জন্য জেসি ড্যানিয়েল ফাউন্ডেশন পুরস্কারের প্রাপক। তিনি মিনি পর্দায় হাজির হয়েছেন।
প্রভা ১৯৮৭ সালে এর্নাকুলামের শ্রী সুধেন্দ্র মেডিকেল মিশন হাসপাতালে জন্মগ্রহণ করেন,। কালামাসেরি এইচএমটির প্রাক্তন যান্ত্রিক প্রকৌশলী শীলা প্রভাকরণ নায়েরের এবং প্রয়াত সিআর প্রভাকরণ নায়ের তার পিতামাত। তিনি সেন্ট জোসেফ স্কুল কালামাসেরি থেকে প্রাথমিক শিক্ষা সম্পন্ন করেন এবং মানবিক বিভাগে উচ্চ মাধ্যমিক শিক্ষা লাভ করেন এবং থেভারা স্যাক্রেড হার্টের কলেজ কোচি থেকে স্নাতক হন। তার প্রথম প্রভাবগুলির মধ্যে রয়েছে মহিনিয়াত্তম, কুচিপুডি, নাদাকাম এবং মার্গাম কালী, জোট ইউনিভার্সিটি বেঙ্গালুরু থেকে ভারতনাট্যমে ডিপ্লোমা শংসাপত্র প্রাপ্ত। ৩ বছর বয়সে কৃষ্ণ শাস্ত্রীয় নৃত্য প্রশিক্ষণ লাভ করেন। তার প্রথম নাচ শিক্ষক ছিলেন কালামানদালাম সুগান্ধি। 
রাজ্য স্তরের যুব উৎসব প্রতিযোগিতায় প্রভা বেশ কয়েকটি পুরস্কার পেয়েছিলেন। তিনি নৃত্যশিল্পী হিসাবে মনোজের গিনেসের কোচিন নভোদায়ার সাথে যোগ দিয়েছিলেন। পরবর্তীতে তিনি এশিয়ানেট টিভি চ্যানেলে 'কমেডি শো' অনুষ্ঠানের জন্য সাজন পল্লূর্থী এবং প্রজোধের সাথে সহযোগিতা করেছিলেন। বি উন্নীকৃষ্ণনের মুভিতে আত্মপ্রকাশের পরে, কৃষ্ণ প্রভা মালায়ালাম মুভি শিল্পে বিভিন্ন চরিত্রে বিভিন্ন চরিত্রে অভিনয় করে মর্যাদায় বৃদ্ধি পেয়েছিলেন, বিশেষত "নাথোলি অরু চেরিয়া মীনাল্লা" (২০১৩) এবং লাইফ অফ জোসুতি (২০১৫) তে। ২০১৪ সালে তিনি বলেছিলেন যে কাব্য মাধবন ও রমেশ পিসারোডি সহ বহু সেলিব্রিটি ' শে ট্যাক্সি' চরিত্রে বোয়িং বোয়িংয়ের সুকুমারীর চরিত্রে যে মিল খুঁজে পেয়েছিল তার মধ্যে মিল খুঁজে পাওয়ার পরে তিনি প্রয়াত সুকুমারীর সাথে তুলনা করার সুযোগ পেয়েছিলেন । ২০১৩ সালে কৃষ্ণা প্রভা সিনেমা অভিনেত্রী গায়াথ্রি পরিচালিত নৃত্যনাট্য রাধা মাধবমকে অভিনয়ের জন্য বেশ কয়েকটি পুরস্কারপ্রাপ্ত শিক্ষার্থীদের সাথে যোগ দিয়েছিলেন। তিনি ২০১৭ সালে থিরাম সিনেমার জন্য গান গেয়েছিলেন।
জেসি ড্যানিয়েল ফাউন্ডেশন পুরস্কার
রমা বৈদ্যনাথন

রমা বৈদ্যনাথন হলেন ভারতের দিল্লির একজন ভরনাট্যম শিল্পী। তিনি ভারতের হিটাচি কোম্পানির সিএক্সও সিভি কামেশকে বিয়ে করেছেন, যিনি সরোজা বৈদ্যনাথনের ছেলে। 
রমা বৈদ্যনাথন ২০১৭ সালে সংগীত নাটক আকাদেমি পুরস্কারের জন্য নির্বাচিত হয়েছেন।
কেজিএফ: চ্যাপ্টার ওয়ান (সাউন্ডট্র্যাক)

কেজিএফ: চ্যাপ্টার ওয়ান হচ্ছে ২০১৮ সালের ভারতীয় কন্নড় ভাষার পর্যায়কালীন মারপিট চলচ্চিত্র সাউন্ডট্র‍্যাক অ্যালবাম।
চলচ্চিত্রটির সুর, সঙ্গীতায়োজন ও আবহসঙ্গীত পরিচালনা করেছেন রবি বাসরুর। কন্নড়, তামিল, তেলুগু এবং মালয়ালম ভাষার সংস্করণের সাউন্ডট্র‍্যাক অ্যালবামটির অডিও সত্ত্ব কিনে নেয় লাহারি মিউজিক, রেকর্ড পরিমাণ কোটি দিয়ে কিনে "ের" করা পূর্ববর্তী রেকর্ডটি তারা ভেঙে ফেলে, এছাড়া সাউন্ডট্র‍্যাক অ্যালবামটির হিন্দি সংস্করণের সত্ত্ব অর্জন করে টি-সিরিজ। চলচ্চিত্রের সবগুলো গানই একক হিসাবে মুক্তি পায়। চলচ্চিত্রের প্রথম একক "সালাম ভাই", ২০১৮ সালের ৪ ডিসেম্বর কন্নড়, তামিল, তেলুগু ও মালয়ালম ভাষায় মুক্তি পায়, পরে ২০১৮ সালের ৭ ডিসেম্বর এটি হিন্দিতে মুক্তি দেয়া হয়। তনিষ্ক বাগচি "গলি গলি" গানের হিন্দি সংস্করণটি "ত্রিদেব" চলচ্চিত্র থেকে পুনঃনির্মাণ করেন। তনিষ্ক বাগচী। একক এই গানটিতে কণ্ঠ দেন নেহা কক্কড় যা ২০১৮ সালের ১৩ ডিসেম্বর মুক্তি পায়। ১৯৭০ সালের "পরোপকারী" চলচ্চিত্রের উপেন্দ্র কুমারের "জোকায়ে" গানটি পুনঃনির্মাণ করেন রবি বাসরুর, এবং গানটি একক হিসাবে ২০১৮ সালের ১৫ ডিসেম্বর সব ভাষায় মুক্তি পায়। সম্পূর্ণ সাউন্ডট্র‍্যাক অ্যালবামটি লাহাড়ী মিউজিক ২০১৮ সালের ১৯ ডিসেম্বর কন্নড়, তামিল, তেলুগু ও মালয়ালম ভাষায় মুক্তি পায়, এবং এটি হিন্দিতে ২০১৮ সালের ২৬ ডিসেম্বর টি-সিরিজে মুক্তি পায়। ডি. ইম্মান গানের অতিরিক্ত সংখ্যা এবং কারাওকে সংস্করণ সরবরাহ করেন, যা ৯ জানুয়ারী ২০১৯-এ সাউন্ডট্র্যাড অ্যাক অ্যালবামের অংশে যুক্ত হয়।
রবি বাসরুর "জোকায়ে" গানটি ১৯৭০ সালের চলচ্চিত্র "পরোপকারী" থেকে পুনঃ তৈরী করেন, যার আসল গানটি সুরারোপিত করেন উপেন্দ্র কুমার, সঙ্গে গীত রচনা করেন চি. উদয়া শঙ্কর ও আর. এন. জয়াগোপাল এবং গানটি গান এল. আর. এশ্বারী। পুনঃনির্মিত সংস্করণটি গান আইরা আচার্য।
"গলি গলি" গানটি ১৯৮৯ সালের "ত্রিদেব" চলচ্চিত্র থেকে নেয়া, গানটি মূলত কল্যাণজী-আনন্দজী সুরারোপিত ও গীত রচনা করেছেন আনন্দ বক্ষী। এটি পুনঃনির্মাণ করেন তনিষ্ক বাগচী, সঙ্গে অতিরিক্ত গীত সংযোজন করেছেন রেশমি বিরাগ।
চলচ্চিত্রটির আবহসঙ্গীত দর্শক ও সমালোচক দ্বারা উভয় মহলে প্রশংসিত হয়। এরপর, চলচ্চিত্রটির মূল সাউন্ডট্র‍্যাকটি ২টি খণ্ডে মুক্তি পায়: মূল সাউন্ডট্র‍্যাকের ১নং খণ্ডটি ২০১৯ সালের ১০ সেপ্টেম্বর মুক্তি পেয়েছিলো, এবং ২নং খণ্ডটি ২০১৯ সালের ১২ অক্টোবর মুক্তি পায়। মূল সাউন্ডট্র‍্যাকটির দুটি খণ্ডই ইউটিউবে এবং সবগুলো আধুনিক সঙ্গীত সম্প্রচার মাধ্যমেও মুক্তি পায়।
শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল

শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল হল "ফিল্মফেয়ার" পত্রিকা কর্তৃক প্রদত্ত ফিল্মফেয়ার পুরস্কার দক্ষিণের অংশ হিসেবে তামিল চলচ্চিত্রের সেরা চলচ্চিত্রের জন্য প্রদত্ত পুরস্কার
মিনবু জেলা

মিনবু জেলা () হল কেন্দ্রীয় মিয়ানমারের মগওয়ে অঞ্চলের একটি জেলা। মিনবু শহর হল এই জেলার প্রশাসনিক কেন্দ্র।
মিনবু জেলার দক্ষিণে থায়েৎ জেলা, পূর্বে মগওয়ে জেলা, উত্তরে পাকক্কু জেলা এবং গঙ্গ জেলা, উত্তর-পশ্চিমে চিন রাজ্য-এর মিণ্ডত জেলা, এবং পশ্চিমে রাখাইন রাজ্য-এর সিত্তে জেলা এবং রাখাইন রাজ্য-এর কিওকপু জেলা রয়েছে।
জেলাতে নিম্নলিখিত শহরাঞ্চল রয়েছে:
কৃষ্ণকালী

কৃষ্ণকালী বা কৃষ্ণকালীকা হলেন কৃষ্ণ ও কালী র সম্মিলিত রূপ। ইনি শাক্ত ও বৈষ্ণব উভয় সম্প্রদায়ের কাছেই বিশেষ গুরুত্বপূর্ণ। পুরানো ব্রজে রাধারানি গোপীনী সহ যখন কৃষ্ণের সাথে বিহার করছিলেন, এমন সময় জটিলা ও কুটিলা আয়ানদ্বীপ ঘোষ (রাধার স্বামী) কে গিয়ে নালিশ করল। আয়ান তখনই রাধাকে হাতে নাতে ধরবে বলে যায়,এবং কৃষ্ণ কালী রূপ ধারণ করেন আর রাধাও নিষ্ঠা ও ভক্তি সহকারে কৃষ্ণকালীর পূজা করে। এই দেখে আয়ান আনন্দে আপ্লুত হয়ে গেল। এক্ষেত্রে বলে রাখা ভাল যে আয়ান ছিলেন কালীভক্ত। দেবীর বাৎসরিক পূজা অনুষ্ঠিত হয় মাঘ মাসের কৃষ্ণা চতুর্দশী বা রটন্তী চতুর্দশী তিথিতে, এছাড়াও যে যে স্থানে তাঁর মন্দির আছে সেখানে নিত্য পূজা হয়। 
কৃষ্ণকালীর ধ্যান মন্ত্র অনুযায়ী, কৃষ্ণকালী চতুর্ভুজা কৃষ্ণবর্ণা চূড়ামুকুট মণ্ডিতা। দক্ষিণহস্তে শঙ্খ ও খর্পর ধারিণী এবং নবযৌবনসম্পন্না। বাম হস্তে খড়্গ ও চক্র ধারণ করে আছেন এবং মুণ্ডমালা বিভূষিতা। গোপিনীদের দ্বারা অর্চিতা এবং নানালঙ্কার ভূষিতা। আয়ানের (রাধার স্বামী) দ্বারা ভয়ত্রস্ত শ্রী রাধিকার দ্বারা পূজিতা। চতুর্বর্গ প্রদানকারিনী সেই দেবী ব্রহ্মরূপা সনাতনী। দারিদ্র্য শোক নাশকারিনী এবং মোক্ষদায়িনী। 
দেবীর পূজায় সকল বিপদ-দুঃখ-দৈন দূরে চলে যায়।
পাকক্কু জেলা

পাকক্কু জেলা () হল কেন্দ্রীয় মিয়ানমারের মগওয়ে অঞ্চলের একটি জেলা। পাকক্কু শহর হল এই জেলার প্রশাসনিক কেন্দ্র। পাকক্কু হল মগওয়ে বিভাগের বৃহত্তম শহর ও বার্মার (মিয়ানমার) ১৩তম বৃহত্তম শহর।
১৯৪৭ সালে বার্মার ইউনিয়ন প্রতিষ্ঠার পর, ১৯৪৮ সালে দুটি জেলাসহ পাকোক্কু প্রদেশ প্রতিষ্ঠিত হয়। এগুলি হলেন পোকোক্কু জেলা এবং মিনাদাত জেলা, জেলাদুটিতে ১১ টি শহরাঞ্চল রয়েছে। শহরাঞ্চলগুলি হল পোকোক্কু, মিন্দাত, ইয়াগিয়াও, পাউক, সিক্ফিউ, মায়িং, গাঙ্গা, হিটলিন, সা, ক্যানপলেট এবং মাতুপি. রাজধানী শহরটি পোকোক্কু।
১৯৬২ সালের ২ মার্চ জেনারেল নে উইনের নেতৃত্বাধীন সামরিক বাহিনী একটি অভ্যুত্থানের মাধ্যমে বার্মার নিয়ন্ত্রণ নেয় এবং সামরিক বাহিনী কর্তৃক সরকার প্রত্যক্ষ বা পরোক্ষভাবে নিয়ন্ত্রিত হয়। ১৯৭৪ সালে বার্মা ইউনিয়নের সমাজতান্ত্রিক প্রজাতন্ত্রের নতুন গঠনতন্ত্র গৃহীত হয়।
জেলাতে নিম্নলিখিত শহরাঞ্চল রয়েছে:
বিদ্যুৎ প্রভা দেবী

বিদ্যুৎ প্রভা দেবী (১২ জুলাই ১৯২৬- ২৮ জানুয়ারি ১৯৭৭) ভারতের ওডিয়ার কবি ছিলেন। তিনি ওড়িয়া সাহিত্যের অন্যতম সেরা মহিলা কবি হিসাবে স্বীকৃতি পেয়েছেন৷
বিদ্যুৎ প্রভা ১৯২৬ সালের ১২ জুলাই কটক জেলার ঝিনকাদি নামে একটি ছোট্ট গ্রামে ও তার মামার বাড়িতে জন্মগ্রহণ করেছিলেন। তিনি ছিলেন লেখক ও সংকলক নিমাই চরণ দাস এবং রেখা দেবীর দ্বিতীয় মেয়ে। তাঁর বাবা-মা, সনাতনবাদী এবং রক্ষণশীল হয়ে কটক শহরের বাঁপাশিহীতে থাকতেন। বিদ্যুৎ প্রভা দেবীর এক ভাই ও দুই বোন ছিল৷ তাঁর ছোট বোন পুন্যা প্রভা দেবীও একজন লেখক৷ 
তার পিতার নাম নিমাই চরণ ৷ তিনি তাঁর পিতা নিমাই চরণ দাসের (পিতার) অনুপ্রেরণায় কবিতা লিখতে শুরু করেছিলেন। শৈশবকালে তিনি বেশ কয়েকটি ওডিয়া কবিদের সাথে পরিচিত হয়েছিলেন। 
১৯৪৯ সালের ৪ জুলাই তিনি বিবাহ করেন। যাকে বিয়ে করেন সে ছিল উড়িষ্যা সচিবালয়ের কর্মচারী এবং তার নাম ছিল পঞ্চান মোহান্তিক৷ 
তিনি ১৯৬৬ সালের অসুস্থতার মধ্যে পড়েছিলেন এবং তিনি সে সময় আধ্যাত্মিকতার প্রতি প্রবৃত্ত হয়েছিলেন এবং শ্রী অরবিন্দ আশ্রমে যান। ১৯৭৭ সালের ২৮ শে জানুয়ারির তার অবনতিশীল স্বাস্থ্য তাকে ট্রেনের সামনে ঝাঁপিয়ে পড়ে আত্মহত্যা করায়। 
বিদ্যুৎ প্রভা দেবী ১৯৪০ সাল থেকে কবিতা লিখতে শুরু করেছিলেন এবং পরবর্তীকালে তাঁর কবিতা সাহিত্য পত্রিকায় প্রকাশিত হয়। সে তাঁর বড় বোন বাসন্তীর সাথে কিছু কবিতা লিখেছিলেন। তার প্রকাশিত কবিতা "সবিতা" তার সংগ্রহশালার প্রথম কবিতা যা প্রকাশিত হয় ১৯৪৪ সালে৷ এটিতে গৌরব ও উড়িষ্যা দেশ বিশালতার সংক্রান্ত বেশিরভাগ দেশপ্রেমিক কবিতা হয়েছে। 
শহরাঞ্চলে শিক্ষিত হলেও তাঁর কবিতাগুলি তার শৈশবের গ্রামীণ জীবনের স্মৃতি প্রতিফলিত করে। দুটি ওড়িয়া কবি, নন্দ কিশোর বাল এবং কুঞ্জ বিহারী দাস দ্বারা সুস্পষ্টভাবে প্রভাবিত, তাঁর কবিতাগুলি বহু বছরের রক্ষণশীল সমাজে বিদ্যমান মহিলাদের সমস্যা নিয়ে কাজ করে। তিনি নাটক এবং কিছু শিশুসাহিত্য রচনাও করেছিলেন। তাঁর সম্পূর্ণ কাব্যগ্রন্থ ১৯৫৭ সালে "বিদ্যুৎপ্রভা সঞ্চারায়ণ" হিসাবে প্রকাশিত হয়েছিল।
১৯৫০ সালে বিদ্যুৎ প্রভার "উৎকল সরস্বত" বইটি উচ্চ বিদ্যালয়ের শিক্ষার্থীদের জন্য উৎকল বিশ্ববিদ্যালয়ে একটি কবিতা পাঠ্যপুস্তক হিসাবে নির্ধারিত হয়েছিল। বিদ্যুৎপ্রভা দেবী ওড়িয়া সাহিত্যের অন্যতম প্রধান মহিলা কবি হিসাবে স্বীকৃতি পান। তাঁর কবিতা সংকলন "'বিদ্যুৎপ্রভা সঞ্চারায়ণ" ১৯৬২ সালে ওড়িশা সাহিত্য একাডেমি পুরস্কার লাভ করে।
রিচার্ড জোন্স

রিচার্ড অ্যান্ড্রু জোন্স (; জন্ম: ২২ অক্টোবর, ১৯৭৩) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন রিচার্ড জোন্স। দলে তিনি মূলতঃ ডানহাতি ব্যাটসম্যান হিসেবে খেলতেন।
খেলোয়াড়ী জীবনের শুরুটা তার বেশ ভালো হয়েছিল। ১৯৯৩-৯৪ মৌসুমে অনূর্ধ্ব-১৯ দলের অধিনায়কের মর্যাদা লাভ করেছিলেন তিনি। ১৯৯৩-৯৪ মৌসুম থেকে ২০১০ সাল পর্যন্ত রিচার্ড জোন্সের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের পক্ষে ঘরোয়া ক্রিকেটে অংশ নেন। নিজের বিয়ের পূর্বদিন ওয়েলিংটনের বিপক্ষে অংশ নিয়ে সেঞ্চুরি করেছিলেন। এছাড়াও, অকল্যান্ড এইসেসের অধিনায়কত্ব করেন। হক কাপে নর্থ হারবারের পক্ষে খেলেছেন তিনি।
২০০৩ সালে শ্রীলঙ্কা সফরের জন্যে মনোনীত হন। তবে, ঐ সফরের কোন প্রথম-শ্রেণীর ক্রিকেট খেলায় অংশগ্রহণের সুযোগ পাননি তিনি। নিউজিল্যান্ডীয় ঘরোয়া ক্রিকেটে তিন মৌসুম একচ্ছত্র প্রভাব বিস্তার করেন। এরপর জাতীয় দলে খেলার সুযোগ পান। এক পর্যায়ে অকল্যান্ড ত্যাগ করে ওয়েলিংটনে চলে যান। নিয়মিতভাবে নিউজিল্যান্ডের শীর্ষস্থানীয় শীর্ষসারির ব্যাটসম্যানের মর্যাদা প্রাপ্ত হন।
সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন রিচার্ড জোন্স। ২৬ ডিসেম্বর, ২০০৩ তারিখে ওয়েলিংটনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
একই বছরের ২৯ নভেম্বর তারিখে লাহোরে একই দলের বিপক্ষে ওডিআইয়ে অভিষেক ঘটে। ৭ ডিসেম্বর, ২০০৩ তারিখে রাওয়ালপিন্ডিতে একই দলের বিপক্ষে সর্বশেষ ওডিআইয়ে অংশ নেন। এক টেস্ট ও পাঁচটি একদিনের আন্তর্জাতিকে অংশ নেয়ার পর ২০০৪ মৌসুম শেষে অকল্যান্ডে পাড়ি জমান।
ব্যক্তিগত জীবনে বিবাহিত তিনি। কেলি হার্বার্ট নাম্নী এক রমণীর পাণিগ্রহণ করেন।
জয়াসুধা

জয়সুধা (জন্ম: সুজাতা নিদুদাভোলু) হলেন একজন ভারতীয় অভিনেত্রী এবং রাজনীতিবিদ। যিনি মূলত তেলুগু সিনেমায় তার কাজের জন্য পরিচিত। তিনি কয়েকটি তামিল, কন্নড়, মালয়ালম এবং হিন্দি চলচ্চিত্রেও কাজ করেছেন। প্রাকৃতিক অভিনেত্রী হিসেবে পরিচিত, তিনি "জ্যোতি" (১৯৭৬), "ইদি কথা" কাডু (১৯৭৯), "প্রেমাভিষেকম" (১৯৮১), "মেঘাসন্দেসাম" (১৯৮২), এবং "ধর্মমুডু" (১৯৮৩) এর মতো কাজগুলিতে অভিনয়ের জন্য পাঁচটি রাজ্য নন্দী পুরস্কার পান। "তিনি জ্যোতি" (১৯৭৬), "আমে কথা" (১৯৭৭), "গৃহ প্রবাসম" (১৯৮২), "আম্মা নান্না ও তামিল আম্মায়ি" (২০০৪), এবং "কথা বাঙ্গারু লোকম" (২০০৮) ছবিতে অভিনয়ের জন্য দক্ষিণে পাঁচটি ফিল্মফেয়ার পুরস্কার জিতেছেন। ২০০৮ সালে, তিনি ANR জাতীয় পুরস্কার পান, এবং ২০১০ সালে ভারতীয় চলচ্চিত্রে তার অবদানের জন্য তিনি ফিল্মফেয়ার লাইফটাইম অ্যাচিভমেন্ট অ্যাওয়ার্ড - দক্ষিণ জিতেছিলেন। জয়সুধা ২০০৯-২০১৪ সালে অন্ধ্রপ্রদেশের পূর্ববর্তী যৌথ সরকারে সেকেন্দ্রাবাদ নির্বাচনী এলাকা থেকে বিধানসভার সদস্য হিসেবে দায়িত্ব পালন করেন।
১৯৫৮ সালের ১৭ই ডিসেম্বর তৎকালীন মাদ্রাজ শহরে জয়াসুধার জন্ম, তার জন্মনাম ছিলো সুজাতা নিড়ুদাভোলু, একটি তেলুগুভাষী পরিবারে তার জন্ম হয়েছিলো। তার মসী বিজয়া নির্মলা তেলুগু চলচ্চিত্রে অভিনয় করতেন। ১৯৭২ সালে মুক্তিপ্রাপ্ত তেলুগু চলচ্চিত্র 'পান্ডাত্তি কাপুরাম' ছিলো জয়াসুধা অভিনীত প্রথম চলচ্চিত্র, তিনি ১৯৭০ সালে ১২বছর বয়সে চলচ্চিত্রটিতে অভিনয় করা শুরু করেছিলেন। ১৯৭৩ সালের তামিল চলচ্চিত্র 'আরাংগেট্রাম' ছিলো জয়াসুধার প্রথম তামিল ভাষার চলচ্চিত্র, এই চলচ্চিত্রের পরিচালক ছিলেন তামিল চলচ্চিত্রের খ্যাতনামা পরিচালক কৈলাস বলচন্দ, চলচ্চিত্রটিতে তখনকার তরুণ কমল হাসন ছিলেন। কৈলাস বলচন্দ পরিচালিত তিনটি গুরুত্বপূর্ণ তামিল চলচ্চিত্রে অভিনয় করেন জয়াসুধাঃ 'সোল্লাদান নিনাইক্কিরেন' (১৯৭৩), 'নান আভানিল্লাই' (১৯৭৪) এবং 'অপূর্ব রাগাঙ্গাল' (১৯৭৫)। এছাড়াও তেলুগু মহানায়ক চিরঞ্জীবীর সঙ্গে 'ইদি কথা কাদু' (১৯৭৯, তেলুগু) তে অভিনয় করেন জয়াসুধা, এটিও কে. বলচন্দ পরিচালনা করেছিলেন।
তেলুগু, তামিল, কন্নড় এবং মালয়ালম মিলিয়ে ৩২৫ টি চলচ্চিত্রে অভিনয় করেছিলেন জয়াসুধা।
ইব্রাহিমাবাদ রেলওয়ে স্টেশন

ইব্রাহিমাবাদ রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন। ২০২৪ সাল পর্যন্ত এটি বঙ্গবন্ধু সেতু পূর্ব রেলওয়ে স্টেশন নামে পরিচিত ছিল।
ইব্রাহিমাবাদ রেলওয়ে স্টেশন যমুনা সেতুর পূর্ব প্রান্তে অবস্থিত।
যমুনা সেতু চালু হলে সরাসরি ঢাকার সাথে রংপুর, রাজশাহী ও খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। প্রাথমিকভাবে ইব্রাহিমাবাদ এবং সয়দাবাদ এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে ইব্রাহিমাবাদ- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সয়দাবাদ থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রডগেজ অংশ ডুয়েলগেজে রুপান্তরিত করা হয় ।
ইব্রাহিমাবাদ রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
করটিয়া রেলওয়ে স্টেশন

করটিয়া রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন।
বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। পরে ২০১৬ সালে এই রেলপথের স্টেশন হিসেবে করটিয়া রেলওয়ে স্টেশন তৈরি করা হয়।
করটিয়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
ভাটা নদী

ভাটা নদী একটি ভারত-বাংলাদেশ আন্তঃসীমান্ত নদী৷ বেরং নদীর উপনদী ভাটা নদী।
এই নদীর উৎপত্তি বাংলাদেশের পঞ্চগড়ের বিলাঞ্চলে। উত্তর দিনাজপুর জেলার চোপড়া থানার শীতলগছ, লালগছ হয়ে নদীটি ভারতে প্রবেশ করেছে৷ শীতপাড়ায় বেরংয়ের সাথে মিলিত হয়েছে ভাটা নদী। এই নদীর জলপ্রবাহ ক্রমেই কমতে থাকায় এই নদী ভাটা নামে অভিহিত। নদীটির দৈর্ঘ্য প্রায় ১৫ কিলোমিটার। গভীরতা না থাকলেও বর্ষায় এই নদীর কারণে দুকূল প্লাবিত হয়৷
স্বপ্ন সুন্দরী (নৃত্যশিল্পী)

স্বপ্ন সুন্দরী একজন ভারতীয় নৃত্যশিল্পী, কুচিপুড়ি এবং ভরতনাট্যম প্রকাশক, কোরিওগ্রাফার এবং কণ্ঠশিল্পী।
তিনি ২০০৩ সালে ভারত সরকার প্রদত্ত পদ্মভূষণ পুরস্কার পেয়েছেন, পাশাপাশি সাহিত্য কলা পরিষদ পুরস্কার এবং সংগীত নাটক আকাদেমি পুরস্কার পেয়েছেন। তার অ্যালবাম "জন্মভূমি মেরি পিয়ারি" বেশ প্রশংসিত হয়েছিল। তিনি "দ্য ওয়ার্ল্ড অফ কোচিপুডি ডান্স" এবং ট্র্যাসিং দ্য রুটস অব দ্য "ক্লাসিকাল ডান্স" নামে দুইটি বই লিখেছেন। তিনি দিল্লির কুচিপুড়ি নৃত্য কেন্দ্রের প্রতিষ্ঠাতা-পরিচালক।
তার জন্ম চেন্নাইয়ের অন্ধ্র প্রদেশে এবং বাস করছেন দিল্লিতে।
প্রেরণা শ্রীমলি

প্রেরণা শ্রীমলি, একজন জয়পুর ঘরানার একজন সিনিয়র কত্থক শিল্পী। তিনি গুরু শ্রী কুন্দনলাল গাঙ্গনীর কাছ থেকে নাচের প্রশিক্ষণ গ্রহণ করেছিলেন। তিনি ২০০৯ সালে সংগীত নাটক আকাদেমি পুরস্কার পেয়েছেন।
কনক শ্রীনিবাসন

কনক শ্রীনিভাসন একজন ভারতীয় ধ্রুপদী নৃত্যশিল্পী এবং ভারতনাট্যম নৃত্যের অন্যতম প্রধান প্রকাশক। তিনি বাজুভুর বি. রামাইয়া পিল্লির শিষ্য এবং বাজুভুর ঐতিহ্যের নৃত্যের সাথে তাল মিলিয়েছেন । তিনি ১৯৯৯ সালে সংগীত নাটক আকাদেমি পুরস্কার পেয়েছেন। ভারত সরকার তাঁকে ধ্র্রুপদী নৃত্যে তার অবদানের জন্য ২০০৬ সালে চতুর্থ সর্বোচ্চ বেসামরিক সম্মান পদ্মশী প্রদান করে।
থাঙ্কমণি কুট্টি

থাঙ্কমণি কুট্টি একজন ভারতীয় নৃত্যশিল্পী। তিনি একজন ভরতনাট্যম এবং মোহিনীত্তম উস্তাদ এবং বিশিষ্ট নৃত্যশিক্ষক । তিনি এবং তাঁর প্রয়াত স্বামী গোবিন্দন কুট্টি পশ্চিমবঙ্গে দক্ষিণ ভারতীয় নৃত্য, সংগীত এবং থিয়েটার প্রচারে তাদের অবদানের জন্য ব্যাপকভাবে পরিচিত।
২০১৬ বাংলাদেশ চ্যাম্পিয়নশিপ লিগ

২০১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মার্সেল বাংলাদেশ চ্যাম্পিয়নশিপ লিগ ২০১৬ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর পঞ্চম মৌসুম। এই মৌসুমে ৮টি ফুটবল ক্লাব - টিএন্ডটি ক্লাব মতিঝিল, অগ্রণী ব্যাংক লিমিটেড স্পোর্টস ক্লাব, ভিক্টোরিয়া স্পোর্টিং ক্লাব, ফকিরেরপুল ইয়ংমেন্স ক্লাব, বাংলাদেশ পুলিশ ফুটবল ক্লাব, কাওরান বাজার প্রগতি সংঘ, চট্টগ্রাম মোহামেডান এসসি ও সাইফ স্পোর্টিং ক্লাব লিমিটেড অংশগ্রহণ করে। এই মৌসুম ২৯ অক্টোবর, ২০১৬ হতে ৯ জানুয়ারি, ২০১৭ পর্যন্ত চলে। মৌসুমের সকল খেলা(৫৬টি ম্যাচ) ঢাকা মহানগরীর ২টি ভেন্যুতে অনুষ্ঠিত হয়। এই মৌসুমে ফকিরেরপুল ইয়ংমেন্স ক্লাব শিরোপা জয় করে। চট্টগ্রাম মোহামেডান নিম্নস্তরের লিগে অবনমিত হয়।
বাংলাদেশ ফুটবল ফেডারেশন, এই মৌসুমে দলগুলিকে কোন বিদেশী খেলোয়াড় নিবন্ধনের সুযোগ রাখেনি। ফকিরেরপুল ইয়ংমেন্স ক্লাব এই মৌসুমের ১৪ খেলায় ২৭ পয়েন্ট নিয়ে তাদের প্রথম বিসিএল শিরোপা জয় করে। সাইফ স্পোর্টিং ক্লাব লিগের ১৪ ম্যাচেই অপরাজিত থাকে এবং ২৬ পয়েন্ট নিয়ে অপরাজিত রানার্স-আপ হয়। দল দুইটি ২০১৭-১৮ মৌসুমের বাংলাদেশ প্রিমিয়ার লিগে-এ উত্তীর্ণ হয়। ১১ আগস্ট, ২০১৬ তারিখের অগ্রণী ব্যাংক ও ভিক্টোরিয়া এসসি-এর মধ্যে অনুষ্ঠিত ম্যাচটিতে লিগের সর্বোচ্চ ৫ গোল হয়। মোট ৫৬টি ম্যাচে ১০৮টি গোল হয়। আট দলের পয়েন্ট তালিকায় সবার নিচে থাকায় চট্টগ্রাম মোহামেডান প্রথম বিভাগ ফুটবল লিগে অবনমিত হয়। অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি, তারা পুনরায় ২০১৭-এর চ্যাম্পিয়নশিপ লিগে অংশগ্রহণ করে।
ওয়ালটন গ্রুপের মার্সেল ব্র্যান্ড এই মৌসুমের শিরোনাম পৃষ্টপোষক ও পুরস্কারের অর্থায়ন করে। এছাড়াও প্রিমিয়ার ব্যাংক, প্রগতি ইনস্যুরেন্স, ইস্টার্ন ব্যাংক ও ম্যাক্স গ্রুপ সহযোগী পৃষ্টপোষক ছিল
এই মৌসুমে ৮টি দল অংশগ্রহণ করে। ৮টি দলের মধ্যে ৫টি দল পূর্ব মৌসুমের অংশগ্রহণকারী দল। সাইফ স্পোর্টিং ক্লাব ও কারওয়ান বাজার প্রগতি সংঘের অভিষেক ঘটে, দল দুইটি প্রথমবারের মত পেশাদার লিগে অংশ নেয়। চট্টগ্রাম মোহামেডান ২০১০-১১ মৌসুমের পর বাংলাদেশ প্রিমিয়ার লিগ থেকে অবনমিত হওয়ার পর পুনরায় পেশাদার লিগে ফিরে আসে। দল সমূহ -
এই মৌসুমের উদ্বোধনীসহ কিছু খেলা ঢাকার বঙ্গবন্ধু জাতীয় স্টেডিয়াম ও বেশীরভাগ ম্যাচ বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হয়েছে। 
টীকাঃ অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি এবং ২০১৭-এর চ্যাম্পিয়নশিপ লিগে অংশগ্রহণ করে।